РЕШЕНИЕ № 361 на МС от 29.05.2018 г. за утвърждаване на Национална здравна карта на Република България

Обн., ДВ, бр. 45 от 31.05.2018 г., в сила от 31.05.2018 г.
На основание чл. 34, ал. 1 от Закона за лечебните заведения
МИНИСТЕРСКИЯТ СЪВЕТ
РЕШИ:
І. Утвърждава Националната здравна карта на Република България, както следва:
1. областни здравни карти съгласно приложения № 1 – 28;
2. конкретни потребности от лекари и лекари по дентална медицина по специалности и специалисти от професионално направление "Здравни грижи" за осигуряването на достъп на населението до медицинско обслужване в извънболничната медицинска помощ за всички области съгласно приложение № 29;
3. конкретни потребности от легла за болнично лечение и медицински дейности по видове и нива на компетентност на съответните структури за всички области съгласно приложение № 30;
4. съществуващи лечебни заведения за болнична помощ, лечебни заведения по чл. 10 от Закона за лечебните заведения и лечебни заведения, осъществяващи високотехнологични методи на диагностика и лечение, върху картата на страната съгласно приложение № 31;
5. анализ на състоянието в областите, включително и относно необходимите лекари и лекари по дентална медицина по специалности и специалисти от професионално направление "Здравни грижи" от извънболничната медицинска помощ в областите, съгласно приложение № 32;
6. видове медицински дейности, които се планират на регионално ниво, съгласно обособените райони по чл. 4, ал. 3 от Закона за регионалното развитие, съгласно приложение № 33;
7. карта на необходимите високотехнологични методи на диагностика и лечение и свързаната с тяхното прилагане високотехнологична медицинска апаратура съгласно приложение № 34;
8. карта на спешната медицинска помощ, съдържаща брой и местоположение на центровете за спешна медицинска помощ, съгласно приложение № 35.
ІІ. Отменя Решение № 103 на Министерския съвет от 2011 г. за утвърждаване на Национална здравна карта на Република България.
ІІІ. Националната здравна карта на Република България съгласно приложения № 1 – 35 към т. І да се обнародва като притурка само на интернет страницата на "Държавен вестник" към броя на вестника, в който се обнародва решението.
ІV. Решението влиза в сила от деня на обнародването му в "Държавен вестник".

  ————————————————————————————————

Приложения № 1 – 35 към Национална здравна карта на Република България